मुखिया प्रत्याशी के घर कुर्की कर लौटती पुलिस को ग्रामीणों ने रोका
बाघुड़िया में मुखिया प्रत्याशी सुनाराम सोरेन समेत दो घरों की कुर्की करने गई पुलिस को शनिवार को ग्रामीणों का भारी विरोध झेलना पड़ा। कुर्क कर वापस लौट रही दो थाने की पुलिस को ग्रामीणों ने रोक लिया। इसके बाद सीआरपीएफ अतिरिक्त पुलिस बल को बाघुड़िया बुलाना पड़ा। इसके बाद थाना की पुलिस को ग्रामीणों ने छोड़ा। इस दौरान पुलिस ग्रामीणों के बीच तनातनी दिखी। मालूम हो कि सुनाराम सोरेन के खिलाफ घाटशिला कोर्ट से कुर्की वारंट निर्गत था। सोरेन पर सरकारी काम में बाधा डालने भू अर्जन पदाधिकारी के साथ मारपीट करने का आरोप था। इस मामले में एक आरोपी सुभाष पातर को गिरफ्तार कर पूर्व में जेल भेज दिया गया है। वहीं, दो अन्य आरोपी अब तक फरार हैं।
ये समान हुए कुर्क
खटिया,धान, चावल, बर्तन, बिछावन, साइकिल आदि घरेलू समान।
^बाघुडि़या निवासी सुनाराम सोरेन सहित दो लोगों के घरों की कुर्की की गई है। इस दौरान ग्रामीणों ने इसका विरोध किया, पर पुलिस अपना काम करके वापस लौट आई है। ^कुलदीप राम,थाना प्रभारी, गालूडीह।
क्या था मामला
बाघुड़ियामें निर्माणाधीन तालाब की जांच करने भू अर्जन पदाधिकारी 12 जून 2015 को बाघुड़िया आए थे। ग्रामीणों ने इसकी शिकायत की थी कि प्राक्कलन के अनुरूप काम नहीं हो रहा है। जांच के क्रम में ग्रामीणों से भू अर्जन पदाधिकारी रंजीत दास की कहा-सुनी हो गई थी। इसके बाद पदाधिकारी ने गालूडीह थाना में सुनाराम सोरेन, शीतराज सोरेन सुभाष पातर के खिलाफ सरकारी काम में बाधा डालने तथा मारपीट का आरोप लगाते हुए प्राथमिकी दर्ज कराई थी। उसके बाद पुलिस ने सुभाष पातर को गिरफ्तार कर जेल भेज दिया था। ये दोनों अब तक फरार थे। इसके लिए पुलिस ने कोर्ट में कुर्की-जब्ती की अर्जी दी थी।
कौनहैं सुनाराम सोरेन
बाघुड़ियापंचायत से सुनाराम सोरेन ने मुखिया प्रत्याशी के रूप में चुनाव लड़ा था। वे चुनाव हार गए। इसके अलावेे सुनाराम सोरेन देशभर में चर्चित सुनील महतो सांसद हत्याकांड के भी आरोपी रह चुके हैं। सीबीआई ने हत्या के आरोप में उन्हें गिरफ्तार किया था। काफी पूछताछ के बाद संलिप्तता के सबूत नहीं मिलने पर पर सीबीआई की टीम ने उन्हें रिहा कर दिया था।
क्यों नाराज हुए ग्रामीण
ग्रामीणोंका कहना था कि गांव में माहा मोड़े पर्व चल रहा था। इसमें सुनाराम सोरेन भी शामिल थे। इस मौके पर उनके घर में मेहमान भी आए थे। इसी दौरान घाटशिला गालूडीह थाना की पुलिस गांव पहुंचकर सुनाराम सोरेन के घर की कुर्की करने लगी। ग्रामीणों ने पुलिस से आग्रह किया था कि वह पर्व को देखते हुए शनिवार को कुर्की की कार्रवाई करे। दूसरे दिन पुलिस कार्रवाई कर सकती है। इसमें ग्रामीण भी सहयोग करेंगे। आज पर्व के कारण गांव मेें उत्सवी माहौल है। आरोपी के घर भी काफी संख्या में मेहमान आए हुए हैं। उन्हें काफी परेशानियों का सामना करना पड़ सकता है। पुलिस ने एक नहीं सुनी। पुलिस का कहना था कि यह कोर्ट का मामला है। कुर्की करने का आदेश अनुमंडल पुलिस पदाधिकारी ने दिया है। हर हाल में कुर्की होगी। इसके बाद पुलिस ने सुनाराम शीतराज सोरेन की घर की कुर्की कर ली। उसके बाद पुलिस टीम जब वापस लौटने लगी, तो काफी संख्या में ग्रामीण मुख्य मार्ग पर बैठ गए तथा पुलिस गाड़ी को आगे जाने से रोक दिया। गालूडीह के थाना प्रभारी कुलदीप राम ने ग्रामीणों को काफी समझाने का प्रयास किया। इसके बाद भी वे नहीं माने, तो अन्य थानों से अतिरिक्त पुलिस बल के साथ सीआरपीएफ के जवानों को बुलाया गया। इसके बाद मामला सुलझा।
जब्त सामानोंं को वाहन में रखते पुलिस के जवान।
मुखिया प्रत्याशी के घर कुर्की करने पहुंची पुलिस से बात करते ग्रामीण
hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva